Source: http://gku.sk/sk/ugkk/kataster-nehnutelnosti/skusky-osobitnej-odbornej-sposobilosti/
Timestamp: 2020-07-15 06:01:28+00:00
Document Index: 1134966

Matched Legal Cases: ['§ 6', '§ 7', '§ 37', '§ 6', 'Čl. 1', 'Čl. 1']

Úrad geodézie, kartografie a katastra Slovenskej republiky - Skúšky osobitnej odbornej spôsobilosti
Slovensky ÚGKK Kataster nehnuteľností Skúšky osobitnej odbornej spôsobilosti
Kvalifikačná skúška na získanie osobitnej odbornej spôsobilosti fyzických osôb na autorizačné a úradné overovanie výsledkov vybraných geodetických a kartografických činností podľa § 6 písm. a) až e) zákona NR SR č. 215/1995 Z. z. o geodézii a kartografii.
Podmienky na získanie osobitnej odbornej spôsobilosti ustanovuje § 7 zákona NR SR č. 215/1995 Z. z. o geodézii a kartografii v znení neskorších predpisov.
Žiadosti na vykonanie kvalifikačnej skúšky na získanie osvedčenia o osobitnej odbornej spôsobilosti sa podávajú v zmysle § 37 vyhlášky ÚGKK SR č. 300/2009 Z. z., ktorou sa vykonáva zákon o geodézii a kartografii.
Správny poplatok za účasť na kvalifikačnej skúške sa vyrubuje podľa zákona NR SR č. 145/1995 Z. z. o správnych poplatkoch (položka 5 písm. a) Sadzobníka správnych poplatkov). Zamestnanci správ katastra, resp. katastrálnych úradov sú od správnych poplatkov oslobodení.
Kvalifikačná skúška pozostáva z dvoch častí
Písomná skúška trvá 60 min. a jej rozsah a obsah je stanovený týmito oblasťami (jedna otázka z každej oblasti):
pozemkové úpravy a obnova evidencie niektorých pozemkov a právnych vzťahov k nim
kataster nehnuteľností a zhotovovanie geometrických plánov
Ústna skúška sa koná pred Komisiou Úradu geodézie, kartografie a katastra Slovenskej republiky na preverovanie osobitnej odbornej spôsobilosti fyzických osôb na autorizačné a úradné overovanie výsledkov vybraných geodetických a kartografických činností podľa § 6 písm. a) - e) zákona NR SR č. 215/1995 Z. z. o geodézii a kartografii v súlade s Rokovacím a skúšobným poriadkom skúšobnej komisie.
Kontaktná osoba: Alžbeta Belzárová tel.: 02/20816051
Termín konania kvalifikačnej skúšky stanoví predseda skúšobnej komisie podľa počtu podaných žiadostí (Čl. 1 ods. 6 Rokovacieho a skúšobného poriadku skúšobnej komisie).
Prihlásené fyzické osoby písomne pozve predseda skúšobnej komisie spravidla najmenej 30 dní pred termínom konania kvalifikačnej skúšky (Čl. 1 ods. 1 Rokovacieho a skúšobného poriadku skúšobnej komisie).
Zoznam členov skúšobnej komisie
Aktualizované: Aktualizované 16.10.2018